Polismyndigheten

**Polismyndigheten** er en etat som sammen med Säkerhetspolisen (Säpo) utgjør Sveriges politi.

Polismyndigheten er en enhetlig politietat som ble opprettet 1. januar 2015 gjennom en sammenslåing av rikspolitidirektoratet (*Rikspolisstyrelsen*) og Sveriges 21 lensvise politimyndigheter samt Statens kriminaltekniska laboratorium.

Myndigheten har ansvar for all politivirksomhet i Sverige med unntak av den politivirksomheten som Säpo har ansvar for. Säpo, som tidligere hørte inn under rikspolitidirektoratet, ble omdannet til en frittstående myndighet innen politivesenet da Polismyndigheten ble opprettet.

Polismyndigheten har ett nasjonalt hovedkontor og ledes av en rikspolitisjef som utnevnes av Sveriges regjering. For øvrig er etaten geografisk inndelt i politiregioner, politiområder og lokalpolitiområder. Der er også en nasjonal operativ avdeling som leder og koordinerer visse operative funksjoner.

Polismyndigheten hadde pr. september 2020 ca. 34 000 medarbeidere hvorav ca. 21 000 polititjenestemenn.

## Historikk
Til grunn for etableringen av den nye Politimyndigheten lå utredningen *En sammanhållen svensk polis*.

I desember 2012 stemte Sveriges riksdag for forslaget om ny politiorganisasjon og regjeringen vedtok et gjennomføringsdirektiv for omorganiseringen. I september 2013 ble regioninndelingen klar. Regionene og hovedbyene er *Nord* (Umeå), *Mitt* (Uppsala), *Bergslagen* (Örebro), *Stockholm* (Stockholm), *Öst* (Linköping), *Väst* (Göteborg) og *Syd* (Malmö).

Polismyndigheten ble etablert 1. januar 2015.

## Organisasjon
### Nasjonalt
På riksnivå har Polismyndigheten en nasjonal operativ avdeling (Nationella operativa avdelningen, forkortet NOA). NOA har et nasjonalt ansvar for politiets kjernevirksomhet, for å sikre økt enhetlighet og effektivitet.
For å oppnå mer enhetlighet, har NOA et uttalt ansvar for hvordan hele Polismyndigheten skal arbeide med (såkalt prosessansvar):
* Etterretningsvirksomhet
* Grensepolitivirksomhet
* Internasjonalt politisamarbeid og internasjonal samhandling
* Nasjonalt innsatskonsept
* Kriminalitetsoffer- og personsikkerhetsarbeid
* Kompleks datakriminalitet, inkludert barnepornografikriminalitet
* Polismyndighetens kontaktsenter
* Krisehåndtering
* Teknikkspaning (samordnet teknisk innsamling)
* Seksjonen for særskilte innsatser
* Polismyndighetens syv operasjonssentraler

Videre har NOA funksjonsansvar (herunder personalansvar) for:
* Nationella insatsstyrkan
* Polisflyget
* Politiets bombegrupper
* Sentralbordet

Nærmere 1 300 personer arbeider på NOA per den 1. januar 2015.

### Regioner og områder
Den enhetlige Polismyndigheten er organisert geografisk i syv regioner, men regionene samarbeider med hverandre uten de hindre som den tidligere distriktsinndelingen innebar. Hver politiregion har en *huvudort* (hovedby), det vil si et administrativt sentrum. Spesialistfunksjoner og andre regionsdekkende virksomheter kan imidlertid være plassert på andre steder i regionen.

# Nord (Umeå)
# Mitt (Uppsala)
# Bergslagen (Örebro)
# Stockholm (Stockholm)
# Väst (Göteborg)
# Öst (Linköping)
# Syd (Malmö)

Under regionnivå er Polismyndigheten organisert i 30 *polisområden* (politiområder) og 99 *lokalpolisområden* (lokalpolitiområder). Målet er at mer enn halvparten av politiregionenes virksomhet skal bedrives i lokalpolitiområdene.
## Politigrader
Politigrader og distinksjoner siden 1. januar 2015.

File:Swedish-police-rank-new-01.svg|Rikspolischef
File:Swedish-police-rank-new-02-1.svg|Polisdirektör
File:Swedish-police-rank-new-02-2.svg|Biträdande polisdirektör
File:Swedish-police-rank-03.svg|Polismästare (sjef politområde)
File:Swedish-police-rank-04.svg|PolismästarePolisöverintendent
File:Swedish-police-rank-05.svg|Polisintendent
File:Swedish-police-rank-06.svg|Polissekreterare
File:Swedish-police-rank-07.svg|Poliskommissarie Kriminal-kommissarie  (sjef seksjon) 
File:Swedish-police-rank-08.svg|Poliskommissarie  Kriminal-kommissarie
File:Swedish-police-rank-09.svg|Polisinspektör  Kriminalinspektör (sjef gruppe)
File:Swedish-police-rank-10.svg|PolisinspektörKriminalinspektör
File:Swedish-police-rank-11.svg|Polisassistent  (minst 4 års ansettelse)
File:Swedish-police-rank-12.svg|Polisassistent
File:Swedish-police-rank-13.svg|Polisaspirant


## Referanser


## Eksterne lenker
*